Legal Document

Category: 201

Text:
18. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 494 της 3 Ιουν./12 Αυγ. 1972 (ΦΕΚ Α΄ 144) Περί παροχής προθεσμίας εγγραφής εις το Ταμείον Υγείας Δικηγόρων Επαρχιών. Έχοντες υπ’ όψιν: α)Τας διατάξεις του άρθρ. 48 του Νόμ. 4507/66 «περί ρυθμίσεως θεμάτων τινών των Δικηγόρων, των Συμβολαιογράφων, τροποποιήσεως του Κώδικος περί Ταμείου Νομικών και άλλων τινών διατάξεων», β)γνώμην του Διοικητικού Συμβουλίου του Ταμείου Υγείας δικηγόρων επαρχιών υποβληθείσαν ημίν δια της υπ’ αριθ. 77/17.1.1972 αναφοράς του Ταμείου, γ)γνώμην του Συμβουλίου Κοινωνικής Ασφαλίσεως, διατυπωθείσαν κατά την υπ’ αριθ. 52/15.3.72 συνεδρίασιν της ΙΣΤ΄ περιόδου, δ)την υπ’ αριθ. 298/1972 γνωμοδότησιν του Συμβουλίου Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον μόνον.-1.Δια την κατά το άρθρ. 36 παρ. 4 του Νόμ. 4507/66 άσκησιν του δικαιώματος εγγραφής εις το Ταμείον Υγείας δικηγόρων Επαρχιών, παρέχεται εξάμηνος από της δημοσιεύσεως του παρόντος προθεσμία, επί των κάτωθι κατηγοριών: α.Των ενεργώς ασκούντων την δικηγορίαν, ως προς τα μέλη της οικγοενείας τούτων, επί καταβολή των υπό της παρ. 3 του άρθρ. 37 του Νόμ. 4507/66 τεθεσπισμένων εισφορών. β.Των Δικολάβων, των υπηρετούντων εις περιφερείας, ων οι Δικηγορικοί Σύλλογοι υπάγονται εις το Τ.Υ.Δ.Ε., των αμίσθων Υποθηκοφυλάκων ως και των μελών οικογενείας τούτων επί τη καταβολή των υπό των παρ. 2 και 3 του άρθρ. 37 του Νόμ. 4507/66 προβλεπομένων εισφορών, χρονικού διαστήματος από 1.4.1966 μέχρι δημοσιεύσεως του παρόντος εις την Εφημερίδα της Κυβερνήσεως, του ποσού τούτου δυναμένου να εξοφληθή εις 24 μηνιαίας δόσεις. γ.Των συνταξιούχων Δικηγόρων, Δικολάβων, Υποθηκοφυλάκων και των μελών οικογενείας τούτων ή των ορφανικών οικογενειών των, υπό την προϋπόθεσιν δια τούτους ότι: α)Προέρχονται εκ Συλλόγων και Περιφερειών υπαγομένων εις το Τ.Υ.Δ.Ε. β)Δεν πάσχουν εξ ανιάτου νοσήματος, και γ)Αποδέχονται την παρά του Ταμείου Νομικών είσπραξιν του νομίμου εκ 4% ασφαλίστρου επί του ποσού των ακαθαρίστων συντάξεων των ληφθεισών από 1.4.1966 και μέχρι της δημοσιεύσεως του παρόντος, καταβλητέου εις 24 ισοπόσους μηνιαίας δόσεις. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. 6.Δ.δ.17-18 Ταμεία Προνοίας Δικηγόρων